
Izvērtējamie dokumenti
1. Pareizi aizpildīta  prakses dienasgrāmata,

2. Darba devēja aizpildīts praktikanta raksturojums,

3. Prakses programmas izpildes pārskats jeb prakses atskaite, kurā sniedz pārskatu par prakses uzņēmumu, norāda veiktos uzdevumus atbilstoši prakses programmai, atspoguļo prakses norisi un sniedz lietderīguma izvērtējumu.

Prakses atskaitei (prakses programmas realizācija) jāsatur:
1. Titullapa (atbilstoši Kandavas LT Saulaines teritoriālās struktūrvienības Kvalifikācijas prakses atskaites izstrādāšanas un noformēšanas metodisko norādījumu 4.pielikumam)

2. Satura rādītājs,

3. Ievads;

4. Iestādes vai uzņēmuma vispārējais raksturojums,

5. Struktūrvienības, kurā audzēknis praktizējās detalizēts raksturojums,

6. Prakses programmā izvirzīto uzdevumu izklāsts pa nodaļām,

7. Individuālo uzdevumu izpilde,

8. Secinājumi priekšlikumi,

9. Izmantotā literatūra,

10. Pielikumi.

Prakses atskaite jāsagatavo datorrakstā un jāiesniedz skolas prakses vadītājam nākamajā darba dienā pēc prakses beigām. Ja visi dokumenti atbilst izvirzītajām prasībām, audzēknim tiek atļauta prakses aizstāvēšana.

Prakses aizstāvēšanā audzēkņiem tiek dotas 5-7 minūtes. Prakses darba aizstāvēšanai jāsagatavo prezentācija, ieteicams izmantot Microsoft Power Point (10-20 slīdi) vai citus vizuālos materiālus.

Prakses vērtējums
1. Prakses atskaiti aizstāv komisijas priekšā (vismaz 3 cilvēku sastāvā) mācību iestādes noteiktā laikā.

2. Prakses vērtējumu veido uzņēmuma prakses vadītāja sniegtais vērtējums ( Kandavas LT Saulaines teritoriālās struktūrvienības Kvalifikācijas prakses atskaites izstrādāšanas un noformēšanas metodisko norādījumu 2.pielikums), recenzenta vērtējums un prakses aizstāvēšanas (prezentācijas) vērtējums.

3. Prakse tiek vērtēta 10 ballu sistēmā atbilstoši iegūto punktu skaitam. Prakses vērtēšanai tiek izmantota e-klase vērtēšanas sistēma.

4. Prakse netiek ieskaitīta un/ vai novērtēta pozitīvi, ja :

4.1. faktiskais prakses laiks patvarīgi saīsināts;

4.2. saņemtas negatīvas atsauksmes no prakses vietas par uzvedību un veicamajiem darba pienākumiem;

4.3. nav izpildīti visi prakses programmā norādītie uzdevumi,

4.4. nav iesniegta prakses atskaite vai tās kvalitāte neatbilst prasībām.

